Ei bine, dacă șefu' vrea tabelă nouă de marcaj…
nu țin să fiu eu Gică Contra.
Nici naiba n-o să bată până acolo din tribune!
Păi… ce-ar fi să punem un monitor în loja VIP-urilor?
Auzi, George?
Au sunat de la ocean.
Nu mai au creveți.
"A sunat oceanul.
Nu mai au creveți."
Ți-ai găsit prostul.
Of… asta era!
Asta trebuia să-i spun!
Ce mă oftic!
FITNESS ȘI SPORTURI CU RACHETA
"Au sunat de la ocean, nu mai au creveți"?
Da, mă. Dar după aia i-am zis:
"Zău? Au sunat de la depozitul de loaze și nu mai au de-ăia ca tine."
Serios? Ești tare. I-ai zis tu asta?
Ei, de fapt mi-a venit ideea pe drum.
A, păi nu-i chiar același lucru.
Nu. Nu e.
Nu știi ce-i poate pielea!
M-ar fi uns pe suflet!
-Iau un set de mingi. -Bine.
Bună!
Mă cheamă Milos. Cu ce te pot ajuta?
Aș vrea un set de mingi.
Un set de mingi pentru un tip cumsecade. Așa…
Doar n-ai de gând să lovești mingile astea cu racheta aia!
VÂNZĂRI ȘI ÎNCHIRIERI CASETE VIDEO
GENE -VINCENT -ELIZABETH
Treci în revistă titlurile alese de angajați?
Bună! Da, tipul ăsta, Vincent, e dat naibii.
Avem aceleași gusturi la filme.
Vincent e un mardeiaș de nișă.
Rămân la raftul lui Gene.
Gene?
E atât de încuiat și convențional!
Le-am văzut pe toate, așa că am mers pe mâna lui Kramer.
Fața nevăzută a întunericului. N-am mai auzit de ăsta.
Da, a ieșit direct pe video.
Eu îi fac safteaua.
Jerry, ai văzut Fața nevăzută a întunericului?
-Nu. -E despre o femeie în comă.
N-am putut să-l termin, așa că…
Citește asta.
"Subsemnatul, Cosmo Kramer, vizionând filmul
Fața nevăzută a întunericului…
și nedorind să fiu în comă precum femeia din film,
cer prin prezenta ca Jerry Seinfeld să mă decupleze de la aparate,
de la sonda gastrică, de la ventilatorul mecanic et cetera et cetera et cetera."
Faci asta pentru mine?
Nu știu dacă fițuica asta mă obligă din punct de vedere juridic.
O s-o dactilografiez.
Da, dar chiar și așa, n-ar strica să vorbești cu un avocat.
Jackie Chiles a obținut un ordin de restricție pe numele meu.
N-am voie la mai puțin de 60 m de biroul lui.
Nici n-am putut să-i dau cadoul de Crăciun.
Ia te uită, rachetă nouă?
Da. N-aveam de gând s-o iau, dar tipul ăsta, Milos,
care vede de magazin,
mi-a ridicat-o în slăvi.
De fapt, e singura rachetă cu care joacă.
Nu mai ai ce face cu asta.
Băi, asta e pagina de la litera Z din agenda mea de adrese.
Da, i-am copiat pe toți cei cu Z pe pagina cu măsuri și greutăți.
Bravo, Vincent!
Bravo!
Ce e?
Ți-a plăcut filmul?
Cu cine vorbesc?
Sunt Vincent.
De la raftul lui Vincent?
Chiar el.
Te-a sunat?
Mi-o fi luat numărul din calculator. Ne-am întins la vorbă două ore.
Cu un tip necunoscut?
Procesul tău de selecție devine tot mai drastic.
Încerc să dau de el. Nu-i de găsit la centrul video.
Cică-și face singur programul.
-M-ajuți un pic? Aici. -Da.
Mulțumesc.
Dumnezeule, tipul ăla e varză!
Cum de-am jucat pe sărăcia asta de teren și nu la clubul tău?
George mi-a consumat toate permisele de vizitator.
-E culmea! -Mulțumesc.
Ține!
Milos?
Bună!
Ce mai faci?
Gata!
Zic să… ne oprim aici.
E pe dinafară. Ție ce-ți pasă?
Elaine, am dat 200 $ pe racheta asta.
Fiindcă a zis că doar cu ea joacă.
Putea să fi jucat și cu un ciot!
Bună!
Am vorbit cu un avocat, unul Shellbach.
Mă rezolvă. Trebuie să vii cu mine ca executor.
Ce fel de executor?
Kramer vrea să moară demn.
Asta da realizare!
Nu vreau s-ajung o legumă, Elaine. Vreau să sar etapa.
Uneori în viață…
îți surâde providența, prieteni.
Ți-a primit cineva ăia 25 de cenți canadieni?
Mai am o ședință cu Reilly.
Altă lume și pun pariu că-l fac să zică iar replica aia.
Cine e Reilly?
George se îndopa cu creveți la ședință și ăsta îi zice:
"George, au sunat de la ocean. Nu mai au creveți."
Auzi aici replică:
"Zău? Au sunat de la depozitul de loaze.
Nu mai au de-ăștia ca tine."
Ce? Faceți mișto de mine!
Ce zici de asta? Spui:
"Te-a sunat scăfârlia.
Are spațiu de închiriat."
-Cum adică? -Auzi-o pe asta:
"Reilly, au sunat de la zoo. Cică să vii până-n ora 18:00."
Nu, nu m-ajutați.
Zi-i că te-ai culcat cu nevastă-sa. O să-i închizi gura.
Nu caut altă replică. O am deja!
George, ia gândește-te!
Ești însurat. Cum te-ai simți să-ți zică cineva că s-a culcat…
Gata! Vedeți? De-aia nu suport să redactez la grămadă!
Fiecare-și dă cu părerea, rezultă o clisă,
și-ți ieși din mână!
Mizez pe "depozitul de loaze"!
"Depozit de loaze" rămâne!
"Depozit de loaze"!
Așa!
Ai scos-o din gunoi?
Racordajul e încă bun.
Jerry, asta-i bună de-aruncat.
Cum o să fii executorul meu testamentar?
Vezi? Nu te poți desprinde.
Te asigur, Kramer, că dacă legea îmi permite,
o să te omor.
Tare-aș vrea să te cred!
Elaine, ai ceva timp liber mâine-după-amiază?
-Eu? -Da, te încadrezi perfect.
Ești o femeie de afaceri calculată, intransigentă.
Când e vorba de mânării, nu te dai în lături să sari la jugulară.
Ei, nici chiar așa!
Situația numărul patru.
Respiri singur,
ești conștient, dar ți-e afectată funcția musculară.
Aș fi în stare să comunic?
Nu văd cum.
Mda, nu-mi place cum sună asta.
Da, să tragem ștecărul din priză.
Smucește-l de parc-ai porni mașina de tuns iarbă!
Mai departe.
Îți funcționează ficatul, rinichii, vezica, dar nu și sistemul nervos central.
Nu stau fără sistem nervos central.
Bine.
Ai un plămân, ești orb și mănânci printr-un tub.
Nu, nu-i stilul meu.
Plictisitor!
Bun. Poți mânca, dar depinzi de aparate pentru orice altceva.
M-aș băga.
Da, mă bag, că aș putea să mă duc în continuare la cafenea.
Că bine zici!
-Bună, Milos! -Jerry!
Ce bine că mi-ai primit mesajul!
Mersi frumos că ai venit până aici. Ascultă…
Am dat 200 $ pe o rachetă,
crezând că ai habar ce spui.
-Bine. -Nici nu știi să joci.
Crede-mă, Milos s-a făcut de rușine,
dar mi-aș putea pierde afacerea
dacă află cineva.
Ce-ai zice de un abonament la club pe încă un an?
Gratis. Nu te taxez.
Faci tu asta?
Jerry, fac orice pentru tine!
Ghem, set și meci, Milos.
Jerry, îmi pare tare rău.
Mi-au zis că nu se poate.
Ce altceva să fac pentru tine? Orice. Eu…
Îți restitui banii.
Nici nu-mi pasă de bani.
Simt că m-a țepuit cel mai slab tenismen…
Eu…
O să mă revanșez.
Da, așa să faci!
Joacă cineva tenis?
VÂNZĂRI ȘI ÎNCHIRIERI CASETE VIDEO
A, e ăla de care mi-a pomenit Vincent.
Suferință și alean.
"O bătrână trece prin clipe de suferință și alean."
O sută nouăzeci și două de minute?
O chinuie aleanul, nu glumă!
Filmele astea-s excelente,
dar te secătuiesc la nivel emoțional.
Ție îți trebuie niște hârjoneală estivală adolescentină.
Serios?
Să vedem ce-ți prescrie doctorul Gene.
Hai c-am găsit.
Weekend la Bernie II. Haioasă premisă!
-Păi… -Da, ia-l!
-Pică bine o chicoteală. -Da.
-Tu ce iei? -Nimic.
O să termin Fața nevăzută a întunericului.
-Cât mai ai? -Vreo două ore.
Da, a intrat în comă cam repejor.
Bernie e mort, cretinilor!
Pare viu doar fiindcă poartă ochelari de soare?
Cât durează filmul, de fapt?
Alo?
Cum e filmul, Elaine?
Vincent?
Un film ales de Gene.
Cum e posibil?
Parcă aveam o relație specială.
Nu, e egal cu zero.
Nici n-o să derulez caseta!
Vincent?
STADIONUL ECHIPEI YANKEES
Așa. Să ne apucăm de treabă.
Stați! Cum rămâne cu Reilly?
Reilly nu mai lucrează aici.
Poftim?
N-am auzit de asta.
Te trezim doar pentru ședințele importante.
YANKEES
Bună!
Nu te-am văzut ieri la magazin?
Ba da. Sunt Patty. Milos mi-a dat adresa ta.
Sper să nu te superi că te-am așteptat aici.
Mare figură, Milos!
Păi ce-am putea face?
Te invit la o cafea?
Nu mai bine urcăm la tine?
De acord.
Precis există o cale mai simplă.
Doctore, cum decurge coma?
O, exact la fel.
Ia stați așa!
Își revine din comă.
Dnă Albright, mă auziți?
Sunteți bine?
Mă simt așa odihnită și revigorată!
Dă-mi o periuță de dinți!
Zici că joci tenis?
Lasă gargara, Jerry!
Nu pot. Ador gargara.
Nu, nu pot să fac asta.
Nu mă simt în stare, nici măcar pentru el.
-Care el? -Milos. Soțul meu.
Soțul tău?
Atâta s-a temut să nu-i meargă buhul că e pârnaie la tenis,
că a ales să ți-o cedeze pe nevastă-sa
ca pe-un soi de ofrandă sexuală medievală.
E nou pe aici.
Așadar? Detalii?
Păi nu m-am culcat cu ea.
De gura lumii, nu?
Da, George, de gura lumii.
Ia zi, cum a decurs ședința?
Reilly nu mai e la club. Îți vine a crede?
Te-ai scos. Acum poți s-o lași baltă.
Da, o s-o las baltă.
Oricum n-aveai replica potrivită.
Ești dus cu capul?
Aia cu "depozitul de loaze" l-ar fi făcut praf!
Praf, îți zic eu!
Jerry, fii atent!
Am terminat filmul ăla, Fața nevăzută a întunericului.
Cucoana iese din comă la final.
Of, voiam să-l văd și eu!
Mersi. Mersi frumos.
Nu știam că e posibil să ieși din comă.
Nu știam că e posibil să nu știi.
-Cum l-a jucat Eric Roberts pe soț? -Memorabil.
Musai să dau de Elaine. A rămas că mă decontează de la aparate.
VÂNZĂRI ȘI ÎNCHIRIERI CASETE VIDEO
Cum așa? "Trădat"?
Vai, Vincent, ce rău îmi pare!
Bună! Ascultă, Elaine,
m-am răzgândit în legătură cu coma.
Am decis să n-o evit.
Kramer, ai idee ce-ai făcut?
Mă scuzați.
Ce faci?
Vincent nu mai face recomandări.
Și cum o să știu ce filme să văd?
Avem o selecție vastă de titluri propuse de Gene.
Ale lui Gene sunt știfturi.
Eu sunt Gene.
Bună!
Milos, te asigur, nu intenționam să spun nimănui
cât de incredibil de prost joci tu tenis.
Mulțumesc, dar din păcate…
Am probleme mai serioase de rezolvat.
Soția mea… și-a pierdut respectul față de Milos.
Ăsta o fi riscul când faci trafic de carne vie.
Patty iubește tenisul la fel de mult ca mine.
Ai… Mă…
lași să te bat la tenis?
Doar așa îi pot dovedi că încă sunt bărbat.
O fac dacă nu sunt alte tipe prin preajmă.
Să mă dau și eu bărbat.
RESTAURANT
L-ai ofensat pe Vincent?
-Uite ce-a venit azi prin poștă. -Ce-i asta?
E butonul de redare de la videcasetofonul lui.
Frate, ce gros e! Zici că-i un dinte.
Ghici unde-a apărut nesăratul cu oceanul!
Lucrează la Firestone, în Akron, Ohio.
-Ohio? -Da.
Plec mâine la prima oră.
Zbori până-n Akron să-i dai unuia peste nas?
Nu pricepi? Nu de el e vorba.
Să am eu replica perfectă cum e aia cu "depozitul de loaze" și să n-o zic,
nu mi-aș ierta-o vreodată.
Vezi tu… nu există depozite de loaze.
E un pic derutant, atâta tot.
E ingenioasă.
Replica e ingenioasă și un public ingenios o va aprecia.
Și n-o să-i cobor nivelul pentru o adunătură de bătuți în cap!
Nu mă refeream la voi.
Fir-ar ele de oase sfărâmicioase!
Tare mai tânjesc să scap de suferință.
-Alo? -Elaine! Vincent la telefon.
Vincent! Unde ești? Trebuie să ne întâlnim.
Nu. Nu suport să mă vadă nimeni.
Vincent… ascultă, nu o să te judec așa cum o fac toți ceilalți.
Ești… straniu, chipeș și sensibil.
-Hai să mi te-arăți la față! -Fie!
Dar poți să-mi aduci câte ceva de la magazin?
N-am ieșit în ultima vreme.
Ocoliți-mă, băi, țicniților!
O mierlim din cauza psihopaților.
Bună ziua! Ce doriți?
A, păi eu sunt Cosmo Kramer.
M-am programat să-mi anulez testamentul.
O, dle Kramer, aveați programare la 10:30. E ora 14:00.
Dl Shellbach avea un curs de tenis. Nu mai vine azi.
-Prea bună. -Încă un ghem pentru Milos!
Ești în mână azi.
Patty, uită-te la tipul ăsta. E varză!
Jerry ăsta nu-i bărbat!
Nici măcar nu e însurat, ca mine.
Auzi, Milos, nu mă deranjează să fac tumbe,
dar o lași mai moale cu fazele gen "nu-i bărbat"?
Oameni buni, ia fiți atenți!
Smiorcăita asta mică vrea s-o las mai moale.
Nu face față situației. Plânge ca o muiere.
Bună! Vincent?
Elaine?
Ți-am adus ce-ai cerut.
Lasă-le și pleacă!
Păi… pot să intru?
Nu, pleacă! În clipa asta!
Nu, Vincent, eu…
Of, nu mă îndepărta! Eu doar…
Știu că simți ce simt și eu.
-Mă scuzați, vă pot ajuta? -Fir-ar să fie!
-Am venit să-l văd pe Vincent. -Sunt maică-sa.
-Vincent, ce se petrece aici? -Nu, acneea mea!
Acnee?
Astea ce-s?
Vodcă, țigări, artificii.
Ce dereglată i-aduce așa ceva unui puști de 15 ani?
Avem aceleași gusturi în materie de… filme.
V-a trimis vreo componentă din videoul nostru?
Da.
Vincent!
Uitați-vă la bebelușul ăsta!
Auzi, bebelușule, ai făcut pe tine?
O fi timpul să ți se schimbe scutecul.
Ți-am zis să te potolești!
Zău așa, ce-ți veni?
A avut noroc bebelușul cu aia.
Shellbach! Salutare!
O rachetă?
AKRON, OHIO
Așa deci, George…
FIRESTONE
Propui să se țină Ziua cauciucurilor de iarnă la stadionul echipei Yankees?
Numai să nu le azvârle pe teren.
Serviți niște creveți! Am adus destui pentru toată lumea.
Recunosc că asta…
Propunerea asta nu prea are noimă.
Nu se știe.
Să vedem câți îmi încap în gură.
Auzi, George…
au sunat de la ocean.
Nu mai au creveți.
Nu zău, Reilly?
Au sunat de la depozitul de loaze. Nu mai au de-ăia ca tine.
Ce contează?
Ești în topul vânzărilor.
Zău? Ei bine, m-am culcat cu nevastă-ta.
Nevastă-sa e în comă.
Bună! Cum se simte?
A dormit o grămadă. Tot amețit e.
Mi-am zis să-l înveselesc cu un film.
-I-am adus unul ales de Gene. -Vincent ce-a pățit?
M-am cam… săturat de el.
E vreo priză?
NEW YORK, NEW YORK
"Nevastă-mea e-n comă."
Pe bune?
A sunat aparatul de susținere a vieții și…
E-o tâmpenie.
Ia stai!
Asta e!
Asta trebuia să-i spun!
Carici scrie pe tine, Reilly! Tocmai ți-ai tras-o singur!
AEROPORTUL LA GUARDIA
Subtitrarea: Elena Mitulescu